آمریکا باشقان‌لیغی وظیفه‌سینی 20 ژانویه‌ده دئورالاجاق دونالد ترامپ‌ین خاریجی ایشلر ناظیری نامیزدی رکس تیلرسون،
"سوریه مسئله‌سینده تورکیه پرزیدنتی رجب طیب اردوغانلا تکرار چالیشمالیییق. تورکیه بیزیم چوخ اسکی بیر ناتو موتتفیقیمیزدیر." دئدی.
تیلرسون، ترامپ‌ طرفین‌دن نامیزد گؤستریلدیک‌دن سونرا آمریکا سناتو خاریجی ایلیشکیلر کومیته‌سینده سناتورلار خاریجی سیاست ایله باغلی سوال‌لارینی جوابلادی.
سوریه‌ده یاشانان ایچ ساواشی سونراسیندا یاخین شرقده آمریکانین "لیدرلیگی‌نین" بیتدیگی یؤنوندکی بیر سوالا جواب وئرن تیلرسون، آمریکانین بؤلگه‌ده تکرار سؤز صاحبی اولا بیلمه‌سی اوچون "موتتفیقلریله و دوستلارییلا" تکرار چالیشماسی لازیم اولدوغونو سؤیله‌دی.
سوریه‌ده، تورکیه، روسیا، و ایرانین سیاستی‌نین اهمیت‌لی بیر یئری اولدوغونو ایفاده ائدن تیلرسون بون‌لاری قید ائتدی:
"تورکیه پرزیدنتی رجب طیب اردوغانلا تکرار چالیشمالیییق. تورکیه بیزیم چوخ اسکی بیر ناتو موتتفیقیمیزدیر. بؤلگه‌ده آمریکانین اسکیک‌لیگینده نیگران اولدغوندا و اوزونو روسیایا دؤندو. روسیا قالیجی بیر موتتفیق دئییل. روسیانین قالیجی بیر موتتفیق اولمادیغینی آچیقجا گؤسترمک لازیم‌دیر. تورکیه'نین موتتفیقی آمریکا-دیر. "
سوریه‌ده ترور تشکیلاتی داعشه قارشی موباریزه ائتمک لازیم اولدوغونون وورغولایان تیلرسن، سوریه دولت باشقانی بشار اسدین گئتمه‌سی لازیم اولدوغونو دا ایفاده ائتدی.
تیلرسون،
"اسدن سونرا نه اولاجاغینا قرار وئرملیگیک." دئیه دانیشدی.
